એટલે કે, જીવદયા પ્રેમીઓની નિષ્કાળજી મચ્છરોના ઉપદ્રવ માટે કારણભૂત બની છે. જેથી પક્ષી માટેના પાણીના કુંડા અઠવાડીયામાં બે વખત માટી ઘસીને સાફ કરવા જોઇએ. કુંડામાં પાણી ઓછું થતા લોકો તેમાં પાણી ઉમેરતા જાય છે. પરંતુ ઉંચે લટકતા કુંડાની અંદર નજર કરી શકાતી નથી. કુંડાનું પાણી ચિકાસવાળુ થતા તેમાં મચ્છરોના ઇંડા ઉત્પન્ન થાય છે. જે નરી આંખે જોઇ શકાતા નથી. તે ઇંડામાંથી મેલેરીયા અને ડેન્ગ્યુ જેવા ઘાતક મચ્છરોની ઉત્પત્તિ થઇ રહી છે. કોઇપણ વ્યકિતને આ પ્રકારના મચ્છર કરડે એટલે તાવની શકયતાઓ વધી જાય છે. સમયસરની સારવાર ન મળે તો તાવ જીવલેણ બની શકે છે.